*Denne artikkelen handler om Nordseter i Innlandet. For å lese om* Nordseter i Oslo*, se her.*

Nordseter fjellkirke fra 1964 tilhører Nordre Ål sokn og er bygd på dugnad av menigheten og folk med tilknytning til Nordseter
**Nordseter** er en bygd og tidligere setergrend i Lillehammer kommune i Innlandet fylke som ligger 850 moh. og 14 km fra Lillehammer sentrum.

Natur, bebyggelse og aktiviteter
--------------------------------

Stedet er preget av skogstrekninger, fjellvidder og fiskevann. Det tradisjonelle seterlivet med ku og geiter har opphørt på Nordseter, men sauene og kuene fra Lillehammer beiter fortsatt her. Turistbedriftene på Nordseter vil utvikle tilbud på grunnlag av naturbaserte aktiviteter og ønsker å bevare stedets preg av fred og ro. Nordseter har preparerte skiløyper i både skog- og fjellterreng. 

Sommerstid er fjellet tilgjengelig både på sykkel, til fots og på hesteryggen. Området er velegnet for tursykling. Det arbeides kontinuerlig med å opprettholde og bedre fisket i fjellvannene. Nordseters karakter skiller seg fra alpinsentra ved å være utgangspunkt for turgåere, sommer som vinter, i variert og ikke minst stille natur. Dette er påpekt i «Kommunedelplan for fysisk aktivitet og naturopplevelse 2005–08». Utvikling av nye publikumstilbud på Nordseter bør underordnes stedets profil med forholdsvis beskjedne dimensjoner på bygningsmassen.

Nordseter har hoteller (deriblant Lillehammer Fjellstue), fjellkirke og servicesenter. Overnattingskapasiteten er 900 senger ved hoteller og hytter. Dessuten ligger ca 500 private hytteeiendommer her. Det er flere daglige avganger med buss til og fra Lillehammer, og med egen bil tar det ca 15 minutter ned til Lillehammer sentrum.

Fylkesvei 311 (Nordsetervegen) fra Lillehammer postkontor ender ved Nevra høyfjellsleiligheter på Nordseter.

Historiske bilder
-----------------

* «Lillehammer - Nordsæter Turisthotel - i bakgrunden Næverfjeld», 1926  Postkort: Carl Normann/Nasjonalbibliotekets bildesamling«Lillehammer - Nordsæter Turisthotel - i bakgrunden Næverfjeld», 1926  Postkort: Carl Normann/Nasjonalbibliotekets bildesamling
* «Nordsæter Turisthotell, Lillehammer. Med ren og ski på Nordsæterfjellet» Postkort: Nasjonalbiblioteket«Nordsæter Turisthotell, Lillehammer. Med ren og ski på Nordsæterfjellet» Postkort: Nasjonalbiblioteket
* «Parti fra Nordsæter pr. Lillehammer» Postkort: Nasjonalbiblioteket«Parti fra Nordsæter pr. Lillehammer» Postkort: Nasjonalbiblioteket
* «Lande høyfjellshotell (Nordseter)», ca. 1949 Foto: Nasjonalbiblioteket«Lande høyfjellshotell (Nordseter)», ca. 1949 Foto: Nasjonalbiblioteket
* «Nordseter. Lillehammer Høyfjellshotel. Neverfjell Hotel», trolig fra 1950-tallet. Foto: Mittet & Co./Nasjonalbiblioteket«Nordseter. Lillehammer Høyfjellshotel. Neverfjell Hotel», trolig fra 1950-tallet. Foto: Mittet & Co./Nasjonalbiblioteket

Se også
-------

* Nordseter (Oslo), et område i bydel Nordstrand i Oslo

Referanser
----------

1. 1 2 3 4  Nordseter Fjellpark om Nordseter Arkivert 5. januar 2016 hos Wayback Machine.

Eksterne lenker
---------------

* (en) Nordseter, Lillehammer – kategori av bilder, video eller lyd på Commons Rediger på Wikidata
* Nordseter Fjellpark
* *Fåberg og Lillehammer 18: Fåberg og Lillehammer - gjennom 100 år*. Lillehammer: Fåberg historielag. 1999. ISBN 82-90385-52-8.
* www.nevra.no

|  |  |
| --- | --- |
| Oppslagsverk/autoritetsdata | Store norske leksikon
 |